Tawakkul Karman (en arabo: توكل كرمان Tawakul Karmān), nasida el 7 de Fevrero de 1979 en Ta'izz, Teman, es una djurnalista, politika i aktivista temani de los diritos umanos, fondadora en 2005 del grup Mujeres sin kadenas i una personalitad politika del partito islámico, Kongregasion Temani por la Reforma. Yego a ser la kara internasionala de las protestas en Teman enel anyo 2011, los kualos eran parte de la yamada Primaera Araba. Es konosida komo la ""Mujer de Fierro"" i la ""Madre de la Revolusion"" por los temanis. Endjuntamente kon Leymah Gbowee i Ellen Johnson Sirleaf, aresivio el Premio Nobel de la Paz enel anyo 2011, por ser una personalitad emportante en la Primaera Araba yegando a ser la primera mujer araba, la primera sitizena de Teman, la dosena mujer musulmana i la dosena mas djoven en aresivir un Premio Nobel. El viernes 7 de Oktubre del anyo 2011 aresivio Premio Nobel de la Paz endjunto alas liberianas Leymah Roberta Gbowee i Ellen Johnson Sirleaf ""por gerreyar de manera no violenta por la seguritad de las mujeres i sus diritos de azer parte enel fraguamiento de la paz"".